Subject: „ევეროლიმუსის“ შესყიდვა
From: Besik Datukishvili <[email-masked]>
To: [email-masked]
Cc: Giorgi Tsotskolauri <[email-masked]>, [email-masked], [email-masked], [email-masked], [email-masked], [email-masked]
Date: Tue, 16 Jul 2019 12:20:25 +0000

მოგესალმებით, ბატონო გიორგი!

მოგმართავთ, როგორც კომპანია „Novartis Pharma Stein AG“-ს ოფიციალურ წარმომადგენელს საქართველოში და გთხოვთ, აღმოგვიჩინოთ დახმარება, ფარმაცევტული პროდუქტი „ევეროლიმუსის“ ფასების ფორმირების საკითხთან დაკავშირებით. სახელდობრ:

სსიპ სოციალური მომსახურების სააგენტოს, გამოცხადებული აქვს SPA190003487 ელექტრონული ტენდერი 1 800 ტაბლეტი (1 350მგ; 30 კოლოფი) „ევეროლიმუსის“ (0,75მგ ტაბლეტი) შესყიდვის მიზნით. ტენდერში შემოთავაზებული იქნა მედიკამენტი „სერტიკანი ტაბლეტი 0.75მგ N60“; წარმოშობის ქვეყანა - შვეიცარიის კონფედერაცია; მწარმოებელი - „Novartis Pharma Stein AG“.

SPA190003487 ელექტრონულ ტენდერში, ვაჭრობის შედეგად დაფიქსირებულმა ერთი კოლოფის ფასმა, სავალუტო კურსის გათვალისწინებით, შეადგინა 324.06 აშშ დოლარის ექვივალენტი ეროვნულ ვალუტაში. ამასთან, როგორც ჩვენს მიერ მოპოვებული დამატებითი დოკუმენტებით ირკვევა, 2019 წლის 4 აპრილის მდგომარეობით, საცალო ფარმაცევტულ ქსელში, ერთი კოლოფი „სერტიკანის“ შეძენა შესაძლებელი იყო 168.68 აშშ დოლარის ეკვივალენტად.

აღნიშნულიდან გამომდინარე, გთხოვთ, შესაძლო უმოკლეს ვადაში გვაცნობოთ, რა გარემოებ(ებ)ით არის განპირობებული „სერტიკანის“ ფასების ამდენად დიდი სხვაობა.

წინასწარ გიხდით მადლობას.

საუკეთესო სურვილებით,

ბესიკ დათუკიშვილი

სსიპ სოციალური მომსახურების სააგენტოს

შესყიდვების სამმართველოს უფროსი

ტელ.: 577 730 742